Kui taotled tagatiseta ärilaenu, ei pruugi olla vajalik muu, kui ettevõtte pangakonto väljavõte ja viimase kvartali/poole aasta kasumiaruanne. Vahel võidakse küsida ka ülevaadet ettevõtte suurimatest partneritest.
Suurema investeerimislaenu või stardilaenu taotlemisel võidakse aga küsida tunduvalt rohkem dokumente, sealhulgas:
äriplaan/majandusprognoos;
ettevõtte võtmeisikute CV-d;
viimase aruandeaasta bilanss ja kasumiaruanne (mitte vanem kui 2 kuud);
tagatise informatsioon, sh hindamisakt;
mistahes muud dokumendid, mida pank võib nõuda.
Väiksemate laenude korral on aga üldiselt vajalik ainult bilanss ja kasumiaruanne - need kaks dokumenti on tavalised pea iga ärilaenu puhul.